মেট্রোয় সৌন্দর্যায়ন। নন এসি পুরনো রেকগুলিকে বদলে দিয়ে, এবার আরও আধুনিক ফর্মে এল নয়া রেক। একেবারে আমূল পরিবর্তন। যার উদ্বোধনে রাজ্যে হাজির রেলমন্ত্রী সুরেশ প্রভু।
 ওয়েব ডেস্ক : মেট্রোয় সৌন্দর্যায়ন। নন এসি পুরনো রেকগুলিকে বদলে দিয়ে, এবার আরও আধুনিক ফর্মে এল নয়া রেক। একেবারে আমূল পরিবর্তন। যার উদ্বোধনে রাজ্যে হাজির রেলমন্ত্রী সুরেশ প্রভু। এসি রেকের কামরার মতোই সাজানো হয়েছে নতুন নন এসি কামরাগুলিকে। বদলে দেওয়া হয়েছে বসার সিট। থাকছে ডিসপ্লে বোর্ড, যেখানে কোন স্টেশন আসছে তা দেখতে পাবেন যাত্রীরা। বসানো হয়েছে অত্যাধুনিক জানালাও। যাত্রী স্বাচ্ছন্দ্যের কথা মাথায় রেখেই এই সিদ্ধান্ত। বাকি রেকগুলিও পরবর্তীকালে এভাবে বদলানো হবে বলে জানিয়েছে মেট্রো রেল কর্তৃপক্ষ। একইসঙ্গে আরও বেশকিছু প্রকল্পের উদ্বোধনও করবেন রেলমন্ত্রী। যার মধ্যে রয়েছে আগরপাড়া ও তিলভিটা স্টেশনে ফুট ওভারব্রিজ, পলাসি ও বেলডাঙা স্টেশনের মাঝে ডাবল লাইন, আরামবাগ ও গোঘাটের মধ্যে ডাবল লাইন, মুরাডি স্টেশনে অসংরক্ষিত টিকিট কাউন্টার চালু করা সহ একাধিক কর্মসূচি।